Лаҵара ҩба рзы А.С. Пушкин ихьӡ зху Аҟәатәи аурыс школ №2 амца ацралеит, уи иахҟьаны аргылара ахыб зегьы блит.
Урыстәылатәи Афедерациа аҟнытә аҳәынҭқарратә усбарҭақәа русзуҩцәа хаз игоу акатегориақәа руалафахәы ацҵаразы Аԥсныи Урыстәылеи рыбжьара апроект адкылара иалацәажәеит Аԥсны аминистрцәа реилазаараҿы. Аилатәара далахәын Sputnik Аԥсны акорреспондент Бадрак Аҩӡба.
Аԥсны Аминистрцәа Реилазаара аԥшьаша, нанҳәа 22 рзы имҩаԥнагеит изаамҭанытәиу аиҳабыра аилатәара.
Антонина Кәаӡԥҳа зныкымкәа дԥырҟеит, уажәы лара лҭагылазаашьа уадаҩуп, аха иҭышәынтәалоуп рҳәеит аҳақьымцәа, аԥҳәыс илоуз ахәрақәа раан лырԥҳақәа руак ааха аиуит.
Аԥсуа Баагәара аҭҵаара апроект аҳәаақәа ирҭагӡаны археологцәа Гал араион Махә иџьра ҳәа иҟоу ақыҭаҿы аргылара рыԥшааит, абри атәы арадио Sputnik Аԥсны иазеиҭеиҳәеит археолог Шандор Ҟаитан.
Аԥсны Аиҳабыра Кациқыҭ иахьаҵанакуа агәамсамеизгарҭазы 36 гектар адгьыл алнахит 2019 шықәса хәажәкыра анҵәамҭазы.
Абзазаратә гәамсам амҩангареи аиҵакәаҳареи рзы иҷыдоу атранспорт аархәеит 2019 шықәса рзы Урыстәылатәи Афедерациа Аԥсны Аҳәынҭқарра асоциал-економикатә ҿиаразы ианаҭо ацхыраара аҳәаақәа ирҭагӡаны.
Аҟәа ақалақь иаҭан агәамсам еиҵазкәаҳауа иҷыдоу амашьынақәа ҩба. Урҭ раахәара шыҟалаз атәы Sputnik Аԥсны иазеиҭеиҳәеит атәыла аԥыза-министр Валери Бганба.
Нанҳәа 26 рзы Аԥсныи Аахыҵ Уаԥстәылеи иазгәарҭоит Урыстәыла ирыланаҳәаз Ахьыԥшымра азхаҵара амш.